***Fushigi Yûgi: The Mysterious Play*** (ふしぎ遊戯, *Fushigi Yūgi*?), poznat i kao ***Curious Play***, japanska je fantastična manga serija koju napisala i ilustrirala Yuu Watase. *Shogakukan* je objavio *Fushigi Yûgi* u *Shōjo Comic* kada je izvorno serijalizirana od svibnja 1992. do lipnja 1996. *Viz Media* je objavio mangu seriju u Sjevernoj Americi počevši od 1999. Sa 18 poglavlja, *Fushigi Yûgi* priča priču o dvije srednjoškolke, Miaka i Yui, koje upadnu u "Svemir četvero bogova", tajnovitu knjigu u nacionalnoj knjižnici.

Serija je postala vrlo popularna te je kasnije adaptirana u anime seriju od 52 epizode koju je producirao Studio Pierrot. Serija je emitirana od 1995. do 1996. na japanskom satelitskom kanalu *Animaxu* te na redovnom kablovskom programu *TV Tokyo*. Nakon animea, usljedila je i OVA serija, od koje je prva imala tri epizode, druga šest a zadnja, *Fushigi Yûgi Eikoden*, četiri epizode. Lagani roman od trinaest poglavlja, *Fushigi Yûgi*, također je kasnije objavljen. Romane je objavio *Shōgakukan* od siječnja 1998. do rujna 2003. 2003. Watase je objavila i mangu koja je svojevrsni prednastavak serije, *Fushigi Yûgi Genbu Kaiden*. Anime je visoko kotirao na listi 20 najboljih animea godine u časopisu *Animage*.

Radnja
------

Srednjoškolka Miaka Yūki je pod velikim pritiskom proći ispite za prestižno sveučilište Jonan. Njeni prijatelji ne vjeruju da će moći ući, ali je ona odlučna jer majka tako traži od nje. Njena najbolja prijateljica, Yui Hongo, je pametna te se također kandidira za sveučilište Jonan. Dok su jednog dana bili u knjižnici, Miaka i Yui otkriju neobičnu knjigu nazvanu *Svemir četvero bogova*. Čitanjem iste, one se iznenada prebace u svemir te knjige. Ipak, Yui se vrati natrag u stvarni svijet gotovo odmah. S druge strane, Miaka se nađe u romanu kao lik svečenice Suzaku, koja mora skupiti sedam Nebeskih ratnika boga Suzaku kako bi ga sazvala i zatražila tri želje. Zaljubi se u Nebeskog ratnika Tamahomea, koji joj eventualno uzvrati ljubav te stoga Miaka više ne razmišlja da iskoristi želju kako bi se vratila natrag u srednju školu, već da nađe način kako bi bila s njim. Yui, koja također uđe u knjigu dok je pokušavala pomoći Miaki, postane svećenica Seiryuu, koja radi protiv Miake zbog ljubomore oko Tamahomea te za osvetu zbog poniženja zbog toga jer je ušla u svijet knjige. 

Yui ulije Tamahomu eliksir koji promijeni njegovu osobnost te ga stavi pod njen utjecaj. Pod njenim utjecajem, on pokuša ubiti Miaku. Tek ga Miakin poljubac vrati natrag u normalno stanje i oni postanu opet par. I docnije se javljaju sukobi između dvije devojke, kao i razne spletke između nekoć dve prijateljice. Kraj se odigrava u modernom Tokiju u kojem se Nebeski ratnici bore protiv Nakago kako bi sprečili da bog njemu ostvari želju.

Glasovne uloge
--------------

* Kae Araki - Miaka Yuuki
* Hikaru Midorikawa - Tamahome
* Chika Sakamoto - Nuriko
* Nobutoshi Hayashi - Tasuki
* Takehito Koyasu - Hotohori
* Tohru Furusawa - Nakago
* Tomokazu Seki - Chichiri

Odjek
-----

1996. u časopisu *Animage* anime serija se našla na 10. mjestu na listi 20 najboljih animea godine, sa 212 glasa čitatelja. Epizoda broj 33 našla se na osmom mjestu na listi 20 najboljih anime epizoda godine, sa 308 glasa. Iduće godine, 1997. *Fushigi Yuugi* se opet našao na listi 20 najboljih animea, ovog puta na 16. mjestu sa 82 glasa.

*THEM Anime* recenzija više je hvalila manga nego anime, kritizirajući produkcije vrijednosti ove potonje, te repetitivne dijaloge kao i recikliranje arhivskih snimaka za epizode 'flashbacka'. *DVD Verdict* kritizirao je "grčevitu priču" i "besmislene dijaloge". Druga recenzija je hvalila kraj koji je opisan kao "srce i duša serije", kao i junakinju koja vjeruje u sebe te ima hrabrosti pokušati promijeniti svijet.
Patrick Drazen smatra da se humor u *Fushigi Yûgiju* temelji na "super deformiranim" karikaturama te je stoga "čudan za zapadnu publiku".

Winnie Chow iz *Animerica* je bila razočarana krajem anime adaptacije, jer je smatrala da je zadnja bitka, koja daje rasplet seriji, "u najboljem slučaju šepava" jer gledatelji više navijaju za Nakago nego za dobre momke. Kasnije u radnji, primjetila je kako su scene između Miake i Tamahomea postale "sve bolesnije" i "pretjerane".

Pete Harcoff je seriju opisao kao spoj *Nedovršene priče* i *El-Hazarda*. Dao joj je ocjenu "dobar" te zapisao: "Priča je istodobno i najveća vrlina i najveća mana serije. Treba joj pune 52 epizode kako bi ispričala putovanje Miake, a za ljude koji uživaju u seriji, to je blagoslov. Međutim, istodobno je takva duljina i teret. Neki dijelovi serije počnu šepati, a neke sprave u priči se toliko puta ponavljaju dok ne postanu naporne. Najbolji primjer je odnos Miake i Tamahome. jednog trena su sretan par, a drugog prekidaju. Onda se opet pomire, samo da bi opet prekinuli. Ovo je naravno popraćeno melodramatičnim vikanjem, tipa "Miaka!" "Tamahome!" "Miaka!" "Tamahome!" "Miaaaaaaakaaaa!" "Tamahoooomeeee!". Iskreno, nisam mogao izbrojati koliko se to puta dogodilo. U najmanju ruku bilo je neumjereno".

Izvori
------

1. ↑  „Curious Play". Animax Asia. Arhivirano iz originala na datum 2011-09-07. Pristupljeno 12. travnja 2013.
2. ↑  „The 18th Anime Grand Prix". Animage. svibanj 1996. Pristupljeno 12. travnja 2013.
3. ↑  „The 19th Anime Grand Prix". Animage. svibanj 1997. Pristupljeno 12. travnja 2013.
4. ↑  Fushigi Yugi: The Mysterious Play THEM Anime Reviews
5. ↑  Fushigi Yugi: The Mysterious Play...The Return Home (Volume 2) Arhivirano 2008-01-24 na Wayback Machine-u DVD Verdict
6. ↑  „The new stereotypes of anime and manga". Arhivirano iz originala na datum 2008-05-11. Pristupljeno 2013-04-13.
7. ↑  Drazen, Patrick (October 2002). *Anime Explosion! The What? Why? & Wow! of Japanese Animation*. Berkeley, Kalifornija: Stone Bridge Press. str. 281–282. ISBN 1-880656-72-8. OCLC 50898281.
8. ↑  Chow, Winnie (January 2000). „Best of the West Reviews: Fushigi Yūgi: The Mysterious Play, Vol. 16: The Last Page". *Animerica* (San Francisco: Viz Media) **8** (10): 71. ISSN 1067-0831. OCLC 27130932.
9. ↑  Pete Harcoff. „Fushigi Yuugi: The Mysterious Play". The Anime Critic. Arhivirano iz originala na datum 2007-04-06. Pristupljeno 12. travnja 2013.

Vanjske poveznice
-----------------

* *Fushigi Yuugi* na Anime News Network
* *Fushigi Yuugi* na MyAnimeList
* *Fushigi Yuugi* na IMDb-u (`en`)